Suchinthana/ta-wikipedia huggingface dataset:
சர் ஆன்சு கிரெப்சு பதக்கம்

சர் ஆன்சு கிரெப்சு பதக்கம் (Sir Hans Krebs Medal) என்பது ஆண்டுதோறும் ஐரோப்பிய உயிர்வேதியியல் சங்கங்களின் கூட்டமைப்பால் (FEBS) உயிர் வேதியியல் மற்றும் மூலக்கூறு உயிரியல் அல்லது தொடர்புடைய அறிவியலில் சிறந்த சாதனைகளுக்காக வழங்கப்படுகிறது.

இது லார்ட் ரேங்க் ஆராய்ச்சி மைய நிறுவனத்தால் வழங்கப்பட்டது. செருமனியில் பிறந்த இங்கிலாந்து உயிர்வேதியியலாளர் சர் ஆன்சு அடால்ப் கிரெப்சின் நினைவாகப் பெயரிடப்பட்டது. இது யூரியா சுழற்சி மற்றும் சிட்ரிக் அமிலச் சுழற்சிகளை அடையாளம் காண்பதில் நன்கு அறியப்பட்டதாகும். விருது பெறுபவர் ஒரு வெள்ளிப் பதக்கத்தைப் பெறுகிறார். பதக்கம் பெறுபவர் நிகழ்வு ஒன்றில் சொற்பொழிவு ஒன்றை வழங்குவார்.

விருது பெற்றவர்களின் பட்டியல் 
ஆதாரம் (1968-2002)
 2022 செசிலியா ரோட்ரிக்சு (லிசுபன் பல்கலைக்கழகம், போர்ச்சுகல்)
 2019 மத்தியாசு உக்லென்
 2018 ஆல்பர்ட் ஜே. ஆர். அக்
 2017 கரோல் வி. இராபின்சன்
 2016 காரி இசுடீபன்சன்
 2015 ஜூர்கன் நோப்லிச்
 2014 மைக்கேல் என். கால்
 2013 ரிச்சர்ட் ஜே. இராபர்ட்
 2012 வெ. இராமகிருஷ்ணன்
 2011 எலெனா கான்டி
 2010 கரால்ட் இசுடென்மார்க்
 2009 வாக்லெவ் கோர்ஜெசு
 2008 டிம் ஹன்ட்
 2007 டாம் ராப்போபோர்ட்
 2006 ஆரோன் சிச்சனோவர்
 2005 தாமஸ் ஜெனுவைன்[
 2004 ரைஸார்ட் கிரிக்லெவ்ஸ்கி
 2003 விருது இல்லையா?
 2002 ஜாக் போயிசுசோகுர்
 2001 சர் பிலிப் கோகன்
 2000 தாமசு இசுடீட்சு
 1999 இசுடான்லி பி. ப்ருசினர்
 1998 பெங்ட் ஐ. சாமுவேல்சன்
 1997 டேவிட் பால்டிமோர்
 1996 ஜோசப் இசுடீபன் செல்
 1995 கிம் நசுமித்
 1994 ஜீன்-பியர் சேஞ்சக்சு
 1993 கிறிசுடியன் நசுலீன்-வோல்கார்ட்
 1992 ராபர்ட் கெபர் 
 1991 விருது இல்லை
 1990 பியர் சாம்பன்
 1989 கெல்முட் பெய்னெர்ட்
 1988 விருது இல்லை
 1987 டாம் ப்ளன்டெல்
 1986 காட்பிரைட் சாட்சு
 1985 இராபர்ட் ஜோசப் பாட்டன் வில்லியம்சு
 1984 ரிச்சர்ட் கென்டர்சன்
 1983 ஆர்தர் கோர்ன்பெர்க்
 1982 பிரான்சுவா ஜேக்கப்
 1981 சீசர் மில்சுடீன் 
 1980 சிட்னி ப்ரென்னர் (நோய் காரணமாக விரிவுரை இல்லை)
 1979 பியெரி டெசுனுயேல்
 1978 பீட்டர் டி. மிட்செல்
 1977 பிரான்சிசு கிரிக்
 1976 விருது இல்லை
 1975 எய்ன்சு-கன்டர் விட்மேன் 
 1974 சார்லஸ் வைஸ்மேன் 
 1973 ஆர்தர் பி. பார்டி
 1972 எப்ரைம் கட்சல்ஸ்கி
 1971 டேவிட் சில்டன் பிலிப்சு
 1970 விருது இல்லை
 1969 அலெக்சாண்டர் இசுபிரின்
 1968 மேக்ஸ் பெரூட்ஸ் (முதல் விருது)

மேற்கோள்கள் 

உயிரியல் விருதுகள்
பதேகர் சாகிப் மக்களவைத் தொகுதி

பதேகர் சாகிப் மக்களவைத் தொகுதி (Fatehgarh Sahib Lok Sabha constituency) வட இந்தியாவில் பஞ்சாப் மாநிலத்தின் இந்திய நாடாளுமன்ற 13 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது.

சட்டமன்றத் தொகுதிகள் 
பதேகர் சாகிப் மக்களவைத் தொகுதியின் ஒன்பது சட்டமன்றத் தொகுதிகள் பின்வருமாறு

எல்லை நிர்ணயம் செய்வதற்கு முன்பு, அம்லோ, கன்னா மற்றும் சம்ராலா சட்டமன்றத் தொகுதிகள் ரோப்பரிலும், பாயல் லூதியானா, ராய்கோட் சங்க்ரூரிலும் இருந்தன. 2008ஆம் ஆண்டில் சட்டப்பேரவைத் தொகுதிகளின் எல்லை நிர்ணயத்தின் ஒரு பகுதியாகப் பாசி, பதானா, பதேகர் சாகிப், அமர்கார் மற்றும் சக்னேவால் சட்டமன்றத் தொகுதிகள் உருவாக்கப்பட்டன.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 பதேகர் சாகிப் மக்களவைத் தொகுதி தேர்தல் 2019 முடிவுகள்

லூதியானா மாவட்டம்
பஞ்சாப் (இந்தியா) மக்களவைத் தொகுதிகள்
மலேசிய கூட்டரசு சாலை 7

மலேசிய கூட்டரசு சாலை 7 அல்லது கூட்டரசு சாலை 7 (மலேசியா) (ஆங்கிலம்: Malaysia Federal Route 7 அல்லது Federal Route 7; மலாய்: Laluan Persekutuan Malaysia 7 அல்லது Jalan Persekutuan 7) என்பது தீபகற்ப மலேசியாவின் வடக்குப் பகுதியின் முக்கிய கூட்டரசு சாலையாகும். 

இந்தச் சாலை பெர்லிஸ் மாநிலத்தின் பாடாங் பெசார் நகரம், மற்றும் கெடா மாநிலத்தின் அலோர் ஸ்டார் நகரம்; ஆகிய நகரங்களை இணைக்கிறது.

பொது

மலேசிய கூட்டரசு சாலை 7-இன் 0 கிலோமீட்டர் (Kilometre Zero), பெர்லிஸ் மாநிலத்தின் பாடாங் பெசார் நகரம் அருகே மலேசியா-தாய்லாந்து எல்லையில் தொடங்குகிறது.

மலேசிய கூட்டரசு சாலை 7-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

இந்தச் சாலையில் மாற்று வழிகள் இல்லை; மற்றும் மோட்டார் சைக்கிள் பாதைகள் கொண்ட பிரிவுகள் எதுவும் இல்லை.

பாடாங் பெசார்

பாடாங் பெசார் நகரம், மலேசியா-தாய்லாந்து எல்லையில் அமைந்துள்ளது. இதுவே மலேசியாவின் ஆக வடக்கே உள்ள நகரம். இதனை நாட்டின் நுழைவாயில் நகரம் என்றும் அழைப்பதும் உண்டு.  

கங்கார் நகரத்தில் இருந்து 35 கி.மீ. தொலைவிலும்; தாய்லாந்து அட் யாய் நகரத்தில் இருந்து 70 கி.மீ. தொலைவிலும் அமைந்துள்ளது. இங்குள்ள உள்ளூர்வாசிகள் பாடாங் பெசார் நகரத்தை பெக்கான் சியாம் அல்லது சயாம் நகரம் என்றும் அழைக்கிறார்கள்.  

இரு நாடுகளின் எல்லை சோதனைச் சாவடிகளுக்கு இடையில் இந்த நகரம் அமைந்து இருப்பதால், இந்த நகரத்தை கடைவலச் சொர்க்கம் என்றும் அடைமொழி பெற்று உள்ளது. மலேசியர்களின் பிரபலமான இடமாக விளங்கும் இந்த நகரம் ஒவ்வொரு வார இறுதி மற்றும் பொது விடுமுறை நாட்களில் பல ஆயிரம் சுற்றுலாப் பயணிகளை ஈர்க்கின்றது.

மேலும் காண்க
 அட் யாய்
 கங்கார்
 சாங்லூன்
 மலேசியா-தாய்லாந்து எல்லை
 கூட்டரசு சாலை 6 (மலேசியா)

மேற்கோள்

வெளி இணைப்புகள்
{{மலேசிய கூட்டரசு சாலைகள் (Main)}

மலேசியாவில் உள்ள சாலைகள்
மலேசிய கூட்டரசு சாலைகள்
குரோமியம்(III) அசிட்டேட்டு

குரோமியம்(III) அசிட்டேட்டு (Chromium(III) acetate) என்பது C12H36ClCr3O22 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பொதுவாக அடிப்படை குரோமியம் அசிட்டேட்டு என்று இது அழைக்கப்படுகிறது. [Cr3O(O2CCH3)6(OH2)3]+ என்ற வாய்ப்பாட்டைக் கொண்ட நெர்மின் அயனியை கொண்ட உப்புக் குடும்பமாக குரோமியம்(III) அசிட்டேட்டு கருதப்படுகிறது. முக்குரோமியம் நேர்மின் அயனி  குளோரைடு மற்றும் நைட்ரேட்டு போன்ற பல்வேறு எதிர்மின் அயனிகளுடன் வினைபுரிகிறது. மேலே உள்ள அட்டவணையில் உள்ள தரவு குளோரைடு அறுநீரேற்றுக்கானதாகும். 

அடிப்படை குரோமியம் அசிடேட்டின் உப்புகள் நீண்ட காலமாக அறிவியலாளர்களின் ஆர்வத்தை ஈர்த்துள்ளன. ஏனெனில் இதன் தனித்துவமான கட்டமைப்பு காரணமாகும்.  எண்முக Cr(III) மையங்கள், ஒரு மும்மடங்கு பாலமான ஆக்சோ ஈந்தணைவி, ஆறு அசிடேட்டு ஈந்தணைவிகள் மற்றும் மூன்று நீர் ஈந்தணைவிகள் இதன் கட்டமைப்பில் இடம்பெற்றுள்ளன. இதே அமைப்பு அடிப்படை இரும்பு அசிட்டேட்டு மற்றும் அடிப்படை மாங்கனீசு அசிட்டேட்டுடன் பகிர்ந்து கொள்ளப்படுகிறது. ஆக்சோ ஈந்தணைவி இடம்பெறாத ஓர் எளிய குரோமியம்(III) அசிட்டேட்டுக்கு சிறிய சான்றுகள் உள்ளன. குரோமியம்(III) அசிட்டேட்டு நீலம்/சாம்பல்-பச்சை நிறத் தூளாகும். இது தண்ணீரில் கரையும். 1909 ஆம் ஆண்டு முதல் அதே அசல் நடைமுறையின்படி இன்னும் தயாரிக்கப்படுகிறது.

மேலும் காண்க
குரோமியம் அசிட்டேட்டு ஐதராக்சைடு

மேற்கோள்கள்

குரோமியம்(III) சேர்மங்கள்
அசிட்டேட்டுகள்
குரோமியம்-ஆக்சிசன் சேர்மங்கள்
பதிலா முகமது ரபி

பதிலா சமிகா முகமது ரபி (Fadilah Mohamed Rafi, பிறப்பு: ஏப்ரல் 6,2005) உகாண்டாவச் சேர்ந்த இறகுப்பந்தாட்ட வீராங்கனை ஆவார். இவர் தனது 10 வயதில் இறகுப்பந்து விளையாட்டை  விளையாடத் தொடங்கினார். 2022இல் நடந்த பொதுநலவாய விளையாட்டுப் போட்டிகளில் உகாண்டாவைப் பிரதிநிதித்துவப்படுத்தினார். அங்கு இவர் உசினா கோபுகாபேவுடன் பெண்கள் இரட்டையர் பிரிவில் விளையாடினார். இவர்கள் காலிறுதிக்கு முன்னேறினர். அங்கு இவர்கள் சோலி பிர்ச் மற்றும் லாரன் ஸ்மித் ஆகியோரிடம் தோல்வியடைந்தனர். 2023 ஆம் ஆண்டில், ஆப்பிரிக்கப் போட்டியில் பெண்கள் ஒற்றையர் பிரிவில் தங்கம் வென்றார். சமிகா இந்தியாவின் தமிழ்நாட்டில் 2005 ஆம் ஆண்டு ஏப்ரல் 6 ஆம் தேதி முகமது ரபி மற்றும் பர்வீன் ஷாஜி தம்பதியருக்கு முதல் குழந்தையாக பிறந்தார். பின்னர் இவருடைய ஒரு வயதில் ஒரு வருட வயதில், இவரது குடும்பம் உகாண்டாவிற்கு குடிபெயர்ந்தனர். இவர் உகாண்டா சர்வதேச இறகுப்பந்தாட்டப் போட்டியில் (2018, 2019, 2020, 2021 மற்றும் சமீபத்தில் 2022) ஐந்து முறை போட்டியிட்டார்.

மேற்கோள்கள் 

தமிழ்நாட்டு விளையாட்டு வீராங்கனைகள்
வாழும் நபர்கள்
2005 பிறப்புகள்
பேரியம் அறுபுளோரோசெருமேனேட்டு

பேரியம் அறுபுளோரோசெருமேனேட்டு (Barium hexafluorogermanate) என்பது BaGeF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பேரியம் எக்சாபுளோரோசெருமேனேட்டு என்ற பெயராலும் இது அழைக்கப்படுகிறது.

தயாரிப்பு 
ஐதரோபுளோரிக் அமிலத்தை செருமேனியம் டை ஆக்சைடுடன் சேர்த்து வினைபுரியச் செய்து தொடர்ந்து பேரியம் குளோரைடு சேர்மத்தைச் சேர்த்து வினைப்படுத்துவதன் மூலம்  பேரியம் அறுபுளோரோசெருமேனேட்டு தயாரிக்கப்படுகிறது.

வேதிப் பண்புகள்  
பேரியம் அறுபுளோரோசெருமேனேட்டை 700 பாகை செல்சியசு வெப்பநிலைக்கு மேல் சூடுபடுத்தினால் செருமேனியம் டெட்ராபுளோரைடு எனப்படும் செருமேனியம் நான்குபுளோரைடாகச் சிதைவடைகிறது.

BaGeF6 → BaF2 + GeF4↑

மேற்கோள்கள்

பேரியம் சேர்மங்கள்
செருமேனேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
அமோனியம் அறுபுளோரோ ஆண்டிமோனேட்டு

அமோனியம் அறுபுளோரோ ஆண்டிமோனேட்டு (Ammonium hexafluoroantimonate) என்பது 
NH4SbF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அம்மோனியம் எக்சாபுளோரோ ஆண்டிமோனேட்டு என்ற பெயராலும் இது அழைக்கப்படுகிறது.

தயாரிப்பு
ஆண்டிமனி பெண்டாபுளோரைடுடன் அம்மோனியம் அறுபுளோரோமாங்கனேட்டைச் சேர்த்து வினைபுரியச் செய்தால் அமோனியம் அறுபுளோரோ ஆண்டிமோனேட்டு உருவாகிறது. 
 
4SbF5 + 2(NH4)2MnF6 → NF4SbF6 + 2MnF3 + F2

இயற்பியல் பண்புகள்
அமோனியம் அறுபுளோரோ ஆண்டிமோனேட்டு தண்ணீரில் கரையும். ஊசி வடிவ அல்லது நெடுவரிசை படிகங்களாக உருவாகும்.

பயன்கள்
இச்சேர்மம் நுண் வேதியியல் மற்றும் கரிமத் தொகுப்பு வினைகளில் பயன்படுத்தப்படுகிறது, உதாரணமாக ஒரு வினையூக்கியாக இது பயன்படுகிறது. வினைகளில் கரிமப் புளோரைடுகளை இது இடப்பெயர்ச்சி செய்கிறது.

மேற்கோள்கள்

அமோனியம் சேர்மங்கள்
புளோரோ அணைவுச் சேர்மங்கள்
ஆண்டிமோனேட்டுகள்
புளோரோ மெட்டலேட்டுகள்
அறுபுளோரைடுகள்
கஸ்தூரி ராஜாமணி

கஸ்தூரி ராஜாமணி (Kasthuri Rajamani) (பிறப்பு: ஆகஸ்ட் 23,1984) தமிழ்நாட்டைச் சேர்ந்த ஒரு பாரம் தூக்கும் வீரராங்கனை ஆவார். பாரிசில் நடைபெற்ற 2024 கோடைக்கால இணை ஒலிம்பிக் விளையாட்டுகளில் பெண்களுக்கன 67 கிலோ எடைப் பிரிவில் இந்தியாவைப் பிரதிநிதித்துவப்படுத்த இவர் தகுதி பெற்றார். 106 கிலோ என்ற தனிப்பட்ட சாதனையுடன், பாரிசில் 8 வது இடத்தைப் பிடித்தார்.

இளமை வாழ்க்கை 
கஸ்தூரி தனது குழந்தை பருவத்தில் இரு கால்களிலும் இளம்பிள்ளை வாதத்தால் பாதிக்கப்பட்டுள்ளார். தனது சிறுவயதிலேயே தாயை இழந்த இவர் பாட்டியால் வளர்க்கப்பட்டார். துப்பாக்கி சுடும் வீராங்கனையான ஒரு தோழி மூலம், 2018 டிசம்பரில் சென்னை நுங்கம்பாக்கத்தில் உள்ள பளுதூக்கும் அகாதமியில் பயிற்சிக்காக சென்றார். பின்னர், தமிழக விளையாட்டு மேம்பாட்டு ஆணையத்தின் மூத்த இணை விளையாட்டுப் பயிற்சியாளரான ஜி. விஜய சாரதியிடம் பயிற்சி பெற்றார். 2023 ஆம் ஆண்டில், இந்திய விளையாட்டு ஆணையத்தால் இவருக்கு கூடுதல் பயிற்சி வழங்கப்பட்டது.

தொழில் வாழ்க்கை 
கஸ்தூரி, சீனா காங்சூ நகரில் நடந்த 2022 ஆசிய இணை விளையாட்டுகளில் இந்தியாவைப் பிரதிநிதித்துவப்படுத்தினார். அங்கு 67 கிலோ எடைப் பிரிவில் 5 வது இடத்தைப் பிடித்தார். முன்னதாக, 2023 ஆம் ஆண்டில் கேலோ இந்தியா விளையாட்டுப் போட்டிகளில் தங்கம் வென்றார்.<

மேற்கோள்கள் 

1984 பிறப்புகள்
தமிழர்
தமிழ்நாட்டு விளையாட்டு வீராங்கனைகள்
வாழும் நபர்கள்
கைர்தல் திஜாரா மாவட்டம்

கைர்தல்-திஜாரா மாவட்டம் (Khairthal-Tijara district), இந்தியாவின் இராஜஸ்தான் மாநிலத்தின் அல்வர் மாவட்டத்தின்  பகுதிகளைக் கொண்டு  4 ஆகஸ்டு 2023 அன்று புதிதாக நிறுவப்பட்ட மாவட்டம் ஆகும். இதன் தலைமையிடம் கைர்தல் நகரம் ஆகும். 2011ல் இதன் மக்கள் தொகை 9,66,821 ஆகும்.

மாவட்ட நிர்வாகம்
கைர்தல் திஜாரா மாவட்டம் 7 வருவாய் வட்டங்களைக் கொண்டது.அவைகள் பின்வருமாறு:
 கைர்தல் வட்டம்
 திஜாரா வட்டம் 
 கிசன்கர்பாஸ் வட்டம்
 கோட்காசிம் வட்டம்
 ஹர்சோலி வட்டம்
 தபுகாரா வட்டம்
 முண்டவார் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, இமாவட்டத்தின் மக்கள் தொகை 9,66,821 ஆகும். அதில் ஆண்கள் 511,007 மற்றும் பெண்கள் 455,814 ஆக உள்ளனர். பாலின விகிதம் 1000 ஆண்களுக்கு 892 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,65,680 (17.14%) மற்றும் 9,373 (0.97%) ஆக உள்ளனர்.இம்மாவட்டத்தில் இந்தி மொழியை பெரும்பான்மையாகவும், சிறுபான்மையாக மேவாடி மொழி, அகிர்வாலி ஹரியானி மொழிகள் பேசுகின்றனர்..

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

.

இராஜஸ்தான் மாவட்டங்கள்
கைர்தல் திஜாரா மாவட்டம்
வேட்டையன் (திரைப்படம்)

வேட்டையன் (Vettaiyan) என்பது 2024 இல் வெளிவந்த இந்தியத் தமிழ்த் திரைப்படமாகும். இந்த அதிரடி நாடகத் திரைப்படத்தை டி. ஜே. ஞானவேல் இயக்கினார்.  சுபாஸ்கரன் அல்லிராஜாவின் லைக்கா தயாரிப்பகம் தயாரித்தது. இப்படத்தில் இரசினிகாந்து முக்கியக் கதாபாத்திரத்தில் நடிக்க, அமிதாப் பச்சன் (இவரது தமிழ் அறிமுகம்) பகத் பாசில், இரானா தக்குபாடி, மஞ்சு வாரியர், இரித்திகா சிங், துசாரா விச்சயன், ரோகிணி, இராவ் இரமேசு, அபிராமி, இரமேஷ் திலக் ஆகியோர் நடித்திருந்தனர்.

இத்திரைப்படம் மார்ச்சு 2023 இல் தலைவர் 170 என்ற தலைப்பில் அறிவிக்கப்பட்டது. இது இரசினிகாந்துடன் முன்னணிக் கதாபாத்திரத்தில் நடிக்கும் 170 வது படம் என்பதால், அதிகாரப்பூர்வ தலைப்பு  2023 திசம்பரில் அறிவிக்கப்பட்டது. முதன்மை புகைப்படம் எடுக்கும் பணி  2023 அக்டோபரில் தொடங்கி 2024 ஆகத்து மாதம் முடிவடைந்தது. திருவனந்தபுரம், திருநெல்வேலி, சென்னை, மும்பை, ஐதராபாத் உள்ளிட்ட பல இடங்களில் படமாக்கப்பட்டது. இத்திரைப்படத்திற்கு அனிருத் ரவிச்சந்திரன் இசையமைத்தார். எஸ். ஆர். கதிர் ஒளிப்பதிவை மேற்கொண்டார். பிலோமின் இராஜ் படத்தொகுப்பு செய்துள்ளார். தயாரிப்பு வரவு செலவு  கோடியாக இருந்தது.

வேட்டையன் 2024 அக்டோபர் 10 அன்று உலகளவில் திரையரங்குகளில் வெளியிடப்பட்டது. இத்திரைப்படம் ஆயுத பூசை, விஜயதசமி போன்ற விழாக்களுக்கு முந்தைய வெளியீடாக வந்தது.

நடிகர்கள்

மேற்கோள்கள் 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
ரசினிகாந்து நடித்துள்ள திரைப்படங்கள்
அவிசென்னா பரிசு

அவிசென்னா பரிசு (Avicenna Prize) அறிவியலில் நெறிமுறைகளுக்காக ஐக்கிய நாடுகள் கல்வி, அறிவியல், பண்பாட்டு நிறுவனத்தால் இரண்டு ஆண்டுகளுக்கு ஒருமுறை வழங்கப்படுகிறது. மேலும் அறிவியலில் நெறிமுறைத் துறையில் தனிநபர்களுக்கும் குழுக்களுக்கும் வெகுமதி அளிக்கிறது. அறிவியல் மற்றும் தொழில்நுட்பத்தில் ஏற்பட்டுள்ள முன்னேற்றங்களால் எழுப்பப்படும் பிரச்சினைகள் குறித்து நெறிமுறை பிரதிபலிப்பை ஊக்குவிப்பதும், அறிவியலில் நெறிமுறைகளின் முக்கியத்துவம் குறித்த உலகளாவிய விழிப்புணர்வை ஏற்படுத்துவதும் இந்த விருதின் நோக்கமாகும். இந்தப் பரிசு 11ஆம் நூற்றாண்டின் பாரசீக மருத்துவரும் தத்துவஞானியுமான இப்னு சீனா பெயரால் அழைக்கப்படுகிறது.

இந்தப் பரிசு தங்கப் பதக்கம், சான்றிதழ், 10,000 அமெரிக்க டாலர் மற்றும் ஈரான் இசுலாமியக் குடியரசிற்கு ஒரு வாரக் கல்விப் பயணம் ஆகியவற்றைக் கொண்டுள்ளது.

இது நிறுவப்பட்டதிலிருந்து, இந்த விருது ஐந்து நபர்களுக்கு வழங்கப்பட்டுள்ளது.

 2004 மார்கரெட் சோமர்வில், கனடா
 2006 அப்தல்லா தார், கனடா
 2010 ரென்சோங் கியு, சீனா
 2015 ஜாப்தா கான் சின்வாரி, பாக்கித்தான்
 2019 டொனால்ட் ஏ. பிரவுன், அமெரிக்கா

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்

யுனெஸ்கோ விருதுகள்
அறிவியல் விருதுகள்
கைர்தல்

கைர்தல் (Khairthal), இராஜஸ்தான் மாநிலத்தில் அல்வர் மாவட்டப் பகுதிகளைக் கொண்டு புதிதாக நிறுவப்பட்ட கைர்தல் திஜாரா மாவட்டத்தின் நிர்வாகத் தலைமையிடமும், நகராட்சியும்  ஆகும். இந்நகரம் ஆரவல்லி மலைத்தொடரின் வடக்குக் கோடியில் உள்ளது. இது தில்லிக்கு தென்மேற்கே 133.2 கிலோ மீட்டர் தொலைவிலும்; ஜெய்பூருக்கு வடகிழக்கே 170 கிலோ மீட்டர் தொலைவில் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்,  6,855 வீடுகளும் கொண்ட கைர்தல் நகராட்சியின் மக்கள் தொகை 38,298 ஆகும்.  அதில் ஆண்கள் 20,115 மற்றும் பெண்கள் 18,183 உள்ளனர். பாலின விகிதம் 1000 ஆண்களுக்கு 904 பெண்கள் வீதம் உள்ளனர்.சராசரி எழுத்தறிவு 82.56 %  ஆக உள்ளது.இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 24.77% மற்றும் 0.31% ஆக உள்ளனர்.  இந்துக்கள் 88.24%, முஸ்லீம்கள் 5.95%, சீக்கியர்கள் 5.50% மற்றும் பிறர் 031% ஆக உள்ளனர்.

போக்குவரத்து
தில்லி-ஜெய்ப்பூர் இருப்புப் பாதையில் கைர்தல் தொடருந்து நிலையம் அமைந்துள்ளது.தில்லி-ஜெப்பூரை இணைக்கும் தேசிய நெடுஞ்சாலை எண் 8 கைர்தல் வழியாக செல்கிறது.

மேற்கோள்கள்

 http://www.censusindia.gov.in/pca/SearchDetails.aspx?Id=80932
 https://web.archive.org/web/20090410002541/http://agmarknet.nic.in/profile/profile_online/displayformdetails.asp?mkt=256
 http://www.bhaskar.com/news/RAJ-OTH-MAT-latest-khairthal-news-035621-3057638-NOR.html

கைர்தல் திஜாரா மாவட்டம்
இராஜஸ்தான் மாநிலத்திலுள்ள ஊர்களும் நகரங்களும்
டெட்ராயெத்தினைல்மீத்தேன்

டெட்ராயெத்தினைல்மீத்தேன் (Tetraethynylmethane) என்பது C9H4 என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதன் கட்டமைப்பில் நடுவில் உள்ள கார்பன் அணுவுடன் நான்கு எத்தினைல் குழுக்கள் இணைக்கப்பட்டுள்ளன. இது ஓர்  ஆல்க்கைன் சேர்மமாகும். மிகவும் கச்சிதமாக பொருந்தும் ஐதரோகார்பன்களில் இதுவும் ஒன்றாகும். செயற்கை வைரம் மற்றும் புல்லெரின்கள் போன்ற கார்பனின் பல்லுரு வடிவங்களைத் தயாரிப்பதற்கு சாத்தியமான பயன்பாடுகளுக்காக இது தயாரிக்கப்படுகிறது.

மேலும் காண்க
 டெட்ராயெத்தில்மெத்தேன்
 டெட்ராவினைல்மீத்தேன்
 டெட்ரா-டெர்ட்-பியூட்டைல்மெத்தேன்
 நான்கு வளைய புரொபைல்மெத்தேன்
 டெட்ராமெத்தாக்சிமெத்தேன்
 நாற்புளோரோமெத்தேன்
 கார்பன் டெட்ராகுளோரைடு
 கார்பன் நான்கையோடைடு
 டெட்ராசிடோமெத்தேன்

மேற்கோள்கள் 

நீரகக்கரிமங்கள்
பசில்கா மக்களவைத் தொகுதி

பசில்கா மக்களவைத் தொகுதி (Fazilka Lok Sabha constituency) என்பது 1967 முதல் 1977 வரை இந்திய மாநிலமான பஞ்சாப்பில் செயல்பாட்டிலிருந்த ஒரு மக்களவைத் தொகுதி ஆகும். இது 1952 முதல் 1957 வரை இருந்த பசில்கா-சிர்சா தொகுதியின் நீட்சியாக இருந்தது. 1976 எல்லை நிர்ணயத்திற்குப் பிறகு, இதன் சில பகுதிகள் பெரோசுபூர் மக்களவைத் தொகுதியின் கீழ் வந்தன.

நாடாளுமன்ற உறுப்பினர்கள் 
பசில்கா-சிர்சா மக்களவை தொகுதி

பசில்கா மக்களவை தொகுதியாக

^ இடைத்தேர்தல்

1977க்குப் பிந்தைய முடிவுகள், பெரோசுபூர் மக்களவைத் தொகுதி பார்க்கவும்

மேலும் காண்க 

 பசில்கா
 மக்களவை தொகுதிகளின் பட்டியல்
 பெரோசுபூர் மக்களவைத் தொகுதி

மேற்கோள்கள் 

நீக்கப்பட்ட இந்திய மக்களவைத் தொகுதிகள்
பில்லார் மக்களவைத் தொகுதி

பில்லார் மக்களவைத் தொகுதி (Phillaur Lok Sabha constituency) பஞ்சாப் மாநிலத்தில் உள்ள ஒரு மக்களவைத் தொகுதியாகும். இது 2008இல் கலைக்கப்பட்டு அனந்த்பூர் சாகிப் என மாற்றப்பட்டது.

 2009 முதல்ஃ அனந்த்பூர் சாகிப்

மேலும் காண்க 

 மக்களவை தொகுதிகளின் பட்டியல்

மேற்கோள்கள்

நீக்கப்பட்ட இந்திய மக்களவைத் தொகுதிகள்
ஜலந்தர் மாவட்டம்
பிரசன்ன குமார்

பிரசன்ன எசு. குமார் (Prasanna Kumar) தமிழ்நாட்டின் சென்னையில் பிறந்த இந்திய ஒளிப்பதிவாளராவார். இவரது உறவினர் இயக்குநர் சசி ஆவார். தனது தொழில் வாழ்க்கையின் ஆரம்ப காலங்களில், பூ திரைப்படத்தில் ஒளிப்பதிவாளர் பி. ஜி. முத்தையாவுடன் இணைந்து பணியாற்றினார். அவருடன் இரண்டு ஆண்டுகள் பணியாற்றிய பிறகு, இவர் ஆர். ரத்னவேலுவுடன் டேவிட் (2013) ஹரிதாஸ் (2013) நம்பர் 1 (2014) ஆகிய திரைப்படங்களில் பணியாற்றினார். இரவி கே. சந்திரனுடனும் இவர் தொடர்பு கொண்டிருந்தார். சசி இயக்கிய பிச்சைக்காரன் திரைப்படத்தின் மூலம் அறிமுகமானார்.

திரைப்படவியல் 
 குறிப்பிடப்படாவிட்டால் அனைத்து படங்களும் தமிழில் இருக்கும்.

வலைத்தொடர்கள்

மேற்கோள்கள் 

1987 பிறப்புகள்
வாழும் நபர்கள்
தமிழ்த் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
பி. வி. ஏ. மோகன்தாசு

பாக்கியம் வைகுந்தம் அருளானந்தம் மோகன்தாசு  (Pakkiam Vaikundam Arulanandam Mohandas)  இந்தியாவின் தமிழ்நாடு மாநிலம் சென்னையைச் சேர்ந்த  ஓர் எலும்பியல் அறுவை சிகிச்சை நிபுணர் ஆவார்.  இவர் மியாட் மருத்துவமனை என்று அழைக்கப்படும் மெட்ராசு எலும்பியல் மற்றும் அதிர்ச்சியியல் நிறுவனத்தின் நிறுவனராகவும்  வழிகாட்டியாகவும் உள்ளார்.  இசுடான்லி மருத்துவக் கல்லூரியின் எலும்பியல் துறையில் முன்னாள் உதவி பேராசிரியராகவும், சென்னையில் உள்ள நன்கு  அறியப்பட்ட மருத்துவ நிறுவனங்களான சென்னை மருத்துவக் கல்லூரி மற்றும் கீழ்பாக்கம் மருத்துவக் கல்லூரியில் முன்னாள் பேராசிரியராகவும் இருந்தார்.  1992 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமகன் விருதான பத்மசிறீ விருதை வழங்கியது.

மேற்கோள்கள்

வெளி இணைப்புகள் 
 
 
 
பத்மசிறீ விருது பெற்ற மருத்துவத்துறையினர்
இந்திய மருத்துவர்கள்
சென்னை நபர்கள்
பி. ஜி. முத்தையா

பி. ஜி. முத்தையா (P. G. Muthiah) ஒரு இந்திய இயக்குநரும், ஒளிப்பதிவாளரும் திரைப்படத் தயாரிப்பாளருமாவார். இவர் தமிழ்த் திரைப்படத் துறையில் பணியாற்றி வருகிறார்.

தமிழ்நாடு மாநில விருதுகளை வென்ற பூ (2008), கண்டேன் காதலை (2009) ஆகிய திரைப்படங்களின் ஒளிப்பதிவாளராக தனது வாழ்க்கையைத் தொடங்கிய முத்தையா, இயக்குநர் ஆர். கண்ணன் பணியாற்றும் திரைப்படங்களில் அடிக்கடி இணைகிறார். 2015 இல், முத்தையா குறைந்த நிதியில் மூன்று நாடகத் திரைப்படங்களைத் தயாரிக்க முடிவு செய்தார். ராஜா மந்திரி (2016), பீச்சாங்கை (2017) போன்ற படங்களுக்குத் தனது சுடுடியோவான பிஜி மீடியா ஒர்க்சு மூலம் நிதியளித்தார்.   2018 இல், சமுத்திரக்கனி, சண்முக பாண்டியன் நடித்த மதுர வீரன் என்ற திரைப்படத்தை இயக்கித் தயாரித்தார்.

திரைப்படவியல்

மேற்கோள்கள்

வெளி இணைப்புகள் 
 

1982 பிறப்புகள்
வாழும் நபர்கள்
திருச்சி மாவட்ட நபர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்த் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
பொன்குன்னம் தாமோதரன்

பொங்குன்னம் தாமோதரன் (Ponkunnam Damodaran) ((1915-1994)) 1940 முதல் 1970 வரை தீவிரமாக செயல்பட்ட இந்தியக் கவிஞரும், புதின எழுத்தாளரும், நாடகாசிரியரும் மற்றும் பொதுவுடைமை ஆதரவாளரும் ஆவார்.   நோட்டம் என்ற மலையாளப் படத்தில் இடம்பெற்ற "பச்சப்பனம்தத்தே"... என்ற பாடலை இவர் எழுதினார். 2006 ஆம் ஆண்டில் இந்த பாடலுக்காக இவருக்கு மரணத்திற்குப் பிறகு கேரள மாநில விருது (சிறந்த பாடலாசிரியர்) வழங்கப்பட்டது. கேரளாவின் கோட்டயம் மாவட்டத்திலுள்ள பொன்குன்னத்தில் பிறந்தார். தாமோதரன், சர்பம் கோத்துன்னா சத்தியங்கள், ஆதர்சம் தீச்சுலாயனு ஆகிய நூல்களை எழுதினார். மத்தமேதாயாலும் மனுஷ்யன், நந்தவனமும் ராஷ்டிர சில்பியும் உள்ளிட்ட நாடகங்களையும் எழுதியுள்ளார். செருகாடு கோவிந்த பிசிரோடி எழுதிய நம்மலோனு என்ற நாடகத்தில் வயலார் ராமவர்மாவுடன் இணைந்து ஆறு பாடல்களை எழுதினார்.

மேற்கோள்கள் 

1994 இறப்புகள்
1915 பிறப்புகள்
செருகாடு

செருகாடு கோவிந்த பிசரோடி (Cherukad Govinda Pisharodi) (26 ஆகத்து 1914-28 அக்டோபர் 1976), பொதுவாக செருகாடு என்று அழைக்கப்படும் இவர், மலையாள மொழி நாடகாசிரியரும், புதின எழுத்தாளரும், கவிஞரும் அரசியல் ஆர்வலரும் ஆவார். இவர் இந்தியாவின் கேரள மாநிலத்தில் பொதுவுடைமை இயக்கத்துடன் தொடர்புடையவர்.

வாழ்க்கை வரலாறு. 
பெரிந்தல்மண்ணை வட்டத்தில் உள்ள செம்மலசேரியில் கிழேட்டில் பிசராத் கருணாகர பிசரோடி மற்றும் செருகாட்டில் பிசரோடி நாராயணி பிசரோடியார் ஆகியோருக்கு மகனாக செருகாடு பிறந்தார். குரு கோபாலன் எழுதச்சனிடம் சமசுகிருதத்தில் தொடக்கக் கல்வியைப் பெற்றார். உயர்நிலைப் பள்ளிக் கல்வியை முடித்த பிறகு, செம்மளா நிதியுதவி மாப்பிளா பள்ளியில் ஆசிரியராக சேர்ந்தார். பின்னர் வித்வான் தேர்வில் தேர்ச்சி பெற்றார். பட்டாம்பி சமசுகிருதக் கல்லூரியில் விரிவுரையாளராக சேருவதற்கு முன்பு பல பள்ளிகளில் ஆசிரியராக பணியாற்றினார்.

1936இல், கிழேட்டில் பிசராத் லட்சுமி பிசரோடியரை மணந்தார். இவர்களது மகன் கே. பி. மோகனனும் ஒரு புகழ்பெற்ற எழுத்தாளர் ஆவார்.

இலக்கியம் 
ஐம்பதுகள் மற்றும் அறுபதுகளின் மலையாள இலக்கியத்தை வரையறுப்பதில் செருகாட்டின் அரசியல் ரீதியான எழுத்துக்கள் செல்வாக்கு செலுத்தியது. இவரது அரசியல் வாழ்க்கை கேரளாவின் முன்னணி அரசியல்வாதிகள் மற்றும் தேசபக்தர்களின் வாழ்க்கையுடன் பிணைக்கப்பட்டுள்ளது. கேரளாவின் முற்போக்கு இலக்கிய இயக்கமான தேசாபிமானி ஆய்வு வட்டத்தின் நிறுவன உறுப்பினர்களில் ஒருவராகவும், புரோகமன கலா சாகித்ய சங்கத்தின் முன்னோடியாகவும் இருந்தார். ஜீவிதப்பதா, தாராவதிதம், மனுஷ்யபந்தங்கள், நாமல் ஓன்னு, மனுஷ்ய இருதயங்கள், ஜன்மபூமி, தேவலோகம், மன்னிந்தே மரிள் (மண்ணின் அடிப்பகுதியில்) முத்தாசி மற்றும் சனிதசா போன்றவை இவரது முக்கியமான படைப்புகளில் சில. இவரது சுயசரிதையான ஜீவிதப்பதா (1974) 1975இல் கேரள சாகித்ய அகாடமி விருதையும், 1977இல் கேந்திர சாகித்ய அகாதமி விருதையும் பெற்றது.

இறப்பு 
செருகாடு 1976 அக்டோபர் 28 அன்று இறந்தார். செருகாடு விருது என்ற இலக்கிய விருது இவரது நினைவாக வருடந்தோறும் வழங்கப்படுகிறது.

மேற்கோள்கள்

வெளி இணைப்புகள் 
 Article by C Radhakrishnan
 Public Relations Department, கேரள அரசு. Retrieved 11 April 2011. 
 Deshabhimani Weekly special issue on the birth centenary of Cherukad

மலப்புறம் மாவட்ட நபர்கள்
மலையாளக் கவிஞர்கள்
இந்திய மார்க்சியர்கள்
இந்திய அரசியல் எழுத்தாளர்கள்
1976 இறப்புகள்
1914 பிறப்புகள்
அனுப்கர் மாவட்டம்

அனுப்கர் மாவட்டம் (Anupgarh district), இந்தியாவின் இராஜஸ்தான் மாநிலத்தின் வடமேற்கில் அமைந்துள்ளத்லு. இப்புதிய மாவட்டம் ஸ்ரீ கங்காநகர் மாவட்டத்தின் 5 வருவாய் வட்டங்களைக் கொண்டு 7 ஆகஸ்டு 2023 அன்று நிறுவப்பட்டது. இதன் தலைமையிடம் அனுப்கர் நகரம் ஆகும். இம்மாவட்டத்தின் குடிநீருக்கு அனூப்கர் கால்வாய் உள்ளது

அமைவிடம்
அனுப்கர் மாவட்டம் இந்தியா-பாகிஸ்தான் எல்லையில் தார் பாலைவனத்தில் அமைந்துள்ளது.

மாவட்ட நிர்வாகம்
அனுப்கர் மாவட்டம் 5 வருவாய் வட்ட்ங்களைக் கொண்டது. அவைகள்:
 ரைசிங் நகர்  வட்டம்
 அனுப்கர் வட்டம்
 ஸ்ரீ விஜயநகர் வட்டம்
 கர்சானா வட்டம்
 ரவ்லா மண்டி வட்டம்

மக்கள் தொகை பரம்பல்
2011ஆம் கணக்கெடுப்பின்படி,  அனுப்கர் மாவட்டத்தி மக்கள் தொகை 698,478. ஆகும்.  அதில் பட்டியல் சாதியினரும் பட்டியல் பழங்குடியினரும் முறையே  307,944 (44.09%) மற்றும் 3,760 (0.60%) ஆக உள்ளனர்.இம்மாவட்டத்தில் இந்தி மொழியுடன், பஞ்சாபி மொழி, பாக்ரி மொழி, இராஜஸ்தானி மொழிகள் பேசப்படுகிறது. இந்துக்கள் 4,95,118, சீக்கியர்கல் 1,87,856, இசுலாமியர்கள் 13,832 மற்றும் பிறர் 1411 ஆக உள்ளனர்.
இதன் சராசரி எழுத்தறிவு 69.91%  மற்றும் பாலின விகிதம் 1000 ஆண்களுக்கு 908 பெண்கள் வீதம் உள்ளனர்.

போக்குவரத்து
அனுப்கர் தொடருந்து நிலையம் 2 நடைமேடைகளைக் கொண்டது.

சட்டமன்றத் தொகுதிகள்
 ரைசிங்நகர் சட்டமன்றத் தொகுல்தி 
 அனுப்கர் சட்டமன்றத் தொகுதி

படக்காட்சிகள்

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

இராஜஸ்தான் மாவட்டங்கள்
உரோபர் மக்களவைத் தொகுதி

உரோபர் மக்களவைத் தொகுதி (Ropar Lok Sabha constituency) அல்லது உரூபார் என்பது இந்தியாவில் பஞ்சாப் மாநிலத்தில் உள்ள ஒரு மக்களவை தொகுதியாகும். இது 2008-இல் நீக்கப்பட்டது.

நாடாளுமன்ற உறுப்பினர்கள் 

^ இடைத்தேர்தல்

 2008 முதல் பதேகர் சாகிப் மக்களவைத் தொகுதி

தேர்தல் முடிவுகள்

பொதுத் தேர்தல் 1989

மேலும் காண்க 

 ரூப்நகர் (முன்பு ரோபர் என்று அழைக்கப்பட்டது) 
 பதேகர் சாகிப் மக்களவைத் தொகுதி
 இந்திய மக்களவைத் தொகுதிகளின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
அனுப்கர் (நகரம்)

அனுப்கர் (Anupgarh), இந்தியாவின் இராஜஸ்தான் மாநிலத்தின் அனுப்கர் மாவட்டத்தின்தலைமையிட நகரமும், நகராட்சியும் ஆகும். தார் பாலைவனத்தில் உள்ள அனுப்கர் நகரம், ஜோத்பூருக்கு வடக்கில் 389.5 கிலோ மீட்டர் தொலைவிலும்; ஜெய்ப்பூருக்கு வடமேற்கே 451.3 கிலோ மீட்டர் தொலைவிலும் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்; 6,187 வீடுகளும் கொண்டஅனுப்கர் நகராட்சியின் மொத்த மக்கள் தொகை  30,877 ஆகும். அதில் 16,343 மற்றும் 14,534 ஆக உள்ளனர். சராசரி எழுத்தறிவு 76.48 %. இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே 24.18 % மற்றும் 1.66 % ஆக உள்ளனர். இந்துக்கள் 79.88%, சீக்கியர்கள் 17.06%, இசுலாமியர்கள் 2.79 மற்றும் பிறர் 0.23% ஆக உள்ளனர்.

போக்குவரத்து
அனுப்கர் தொடருந்து நிலையம் இரண்டு நடைமேடைகளைக் கொண்டுள்ளது.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள் 
 
 

இராஜஸ்தான் மாநிலத்திலுள்ள ஊர்களும் நகரங்களும்
பாசுபோமோனோயெசுத்தர்கள்

பாசுபோமோனோயெசுத்தர்கள் (Phosphomonoester) என்பவை தங்கள் கட்டமைப்பில்  ஓர் எசுத்தர் பிணைப்பையும் ஒரு பாசுபேட்டு குழுவையும் பெற்றுள்ள இரசாயன சேர்மங்களைக் குறிக்கும். 

உயிரியலில், பாசுபோலிப்பிடு செல்லுலார் சவ்வுகளின் தொகுப்புக்கான கட்டுமானத் தொகுதிகளாக பாசுபோமோனோயெசுத்தர்கள் தேவைப்படுகின்றன. குறிப்பாக நியூரான்களில் இவை காணப்படுகின்றன. இந்த பிணைப்புகளை பிளவுபடுத்தும் நொதிகள் பாசுபோமோனோயெசுத்தரேசுகள்  அல்லது பாசுபேட்டேசுகள் என்று அழைக்கப்படுகின்றன.

மேலும் காண்க
 பாசுபாரிக் காடி
 பாசுபோகொழுமியம்

மேற்கோள்கள்

கரிம பாசுபேட்டுகள்
எசுத்தர்கள்
காந்தி சாகர் காப்பகம்

காந்தி சாகர் காப்பகம் (Gandhi Sagar Sanctuary) என்பது இந்தியாவில் மத்தியப் பிரதேசத்தில் உள்ள மண்டோசோர் மற்றும் நீமச் மாவட்டங்களின் வடக்கு எல்லையில் அமைந்துள்ள ஒரு வனவிலங்கு காப்பகமாகும். இது இந்தியாவில் இராசத்தான் மாநிலத்தை ஒட்டியுள்ள 368.62 சதுர கிலோ மீட்டர் பரப்பளவில் பரவியுள்ளது. இது 1974-இல் அறிவிக்கப்பட்டு மேலும் சில பகுதிகள் 1983-இல் சேர்க்கப்பட்டது. சம்பல் ஆறு சரணாலயத்தின் வழியாகச் சென்று இதை இரண்டு பகுதிகளாகப் பிரிக்கிறது. மேற்குப் பகுதி நீமச் மாவட்டத்திலும், கிழக்குப் பகுதி மண்டோசோர் மாவட்டத்திலும் உள்ளன. இது கத்தியார்-கிர் உலர் இலையுதிர் காடுகளின் சுற்றுச்சூழல் பகுதியில் உள்ளது.

தாவரங்களும் விலங்கினங்களும் 
காந்தி சாகர் காப்பகத்தினை ஆண்டு முழுவதும் பார்வையாளர்கள் காணலாம். காடுகள் வறண்ட, கலப்பு மற்றும் இலையுதிர் காடுகளாக இருப்பதால், காந்தி சாகர் அணை நீரில் மூழ்கியுள்ள தட்டையான புல்வெளிகள், பல்வேறு வகையான வனவிலங்குகளைக் காண ஏராளமான வாய்ப்புகளை வழங்குகிறது. இந்தச் சரணாலயத்தில் காணப்படும் முக்கிய மர இனங்கள் கைர் (அகேசியா கேட்சு) சாலாய், கர்தாய், தவ்தா, டெண்டு, புரசு போன்றவை ஆகும்.

காந்தி சாகர் காப்பகத்தில் வசிக்கும் முக்கிய விலங்கு இனங்கள் மான் ஆகும். இங்கு சின்காரா அல்லது இந்தியச் சிறுமான், நீலான் மற்றும் கடமான் ஆகியவை மிகவும் எளிதில் காணப்படுகின்றன. மேலும் இந்தியச் சிறுத்தை, தென்வெளிச் சாம்பல் குறங்கு, இந்தியச் செந்நாய், மயில், நீர்நாய் மற்றும் சதுப்புநில முதலை ஆகியவையும் உள்ளன.

தொல்லியல் மத முக்கியத்துவம் வாய்ந்த இடங்கள் 

இக்காப்பகப் பகுதியில் வரலாற்று, தொல்லியல் மற்றும் மத முக்கியத்துவம் வாய்ந்த பல இடங்கள் உள்ளன. இவை சௌரசிகர், சதுர்பஜ்நாத் கோயில், பட்காஜி பாறை ஓவியங்கள், நர்சிங்ஜார், இங்லாஜ்கர் கோட்டை, தட்சகேசுவர் கோவில் போன்றவை ஆகும்.

 விஷ்ணுக்கு அர்ப்பணிக்கப்பட்ட சதுர்பூஜ்நாத் கோவில் காந்தி சாகர் அணையிலிருந்து சுமார் 8 கி. மீ. தொலைவில் அமைந்துள்ளது.
 இங்லாஜ்கர் அல்லது இங்லாஜ் கோட்டை மத்தியப் பிரதேசத்தின் மண்டோசோர் மாவட்டத்தின் பான்புரா வட்டத்தில் நவாலி கிராமத்திற்கு அருகில் அமைந்துள்ள ஒரு பண்டைய கோட்டை ஆகும்.
 தக்சகேசுவர் கோவில் அல்லது தகாஜி மண்டோசோர் மாவட்டத்தில் உள்ள மத மற்றும் வரலாற்று முக்கியத்துவம் வாய்ந்த இடமாகும்.
 பான்புரா அருங்காட்சியகம்: பான்புராவில் காந்தி சாகர் அணைக்கட்டுப் பகுதியிலிருந்து சுமார் 30 கி. மீ. (18.6 மைல்) தொலைவிலும், வடகிழக்கு திசையில் மண்டோசோரிலிருந்து 78.9 கி. மீ. தொலைவிலும் அமைந்துள்ளது. மண்டோசோரின் பிரபலமான கலைகளைச் சித்தரிக்கும் அருங்காட்சியகம் இதுவாகும்.
 தர்மராஜாஸ்வர் குடைவரைக் கோயில் மண்டோசோரில் 4-5 ஆம் நூற்றாண்டைச் சேர்ந்த பண்டைய பௌத்த மற்றும் இந்து குகைக் கோவில் தளமாகும்.

மேலும் காண்க 

 மத்திய இந்தியா

மேற்கோள்கள் 

Coordinates on Wikidata
மலேசிய கூட்டரசு சாலை 8

மலேசிய கூட்டரசு சாலை 8 அல்லது கோலாலம்பூர் - கோத்தா பாரு நெடுஞ்சாலை (ஆங்கிலம்: Malaysia Federal Route 8 அல்லது Kuala Lumpur–Kota Bharu Highway; மலாய்: Laluan Persekutuan Malaysia 8 அல்லது Jalan Kuala Lumpur–Kota Bharu) என்பது தீபகற்ப மலேசியாவின் கிழக்குப் பகுதியின் முக்கிய கூட்டரசு சாலையாகும். இதன் நீளம் 402.7-கி.மீ. 

இந்தச் சாலை தெற்கில் உள்ள பெந்தோங் நகரத்தை வடக்கே உள்ள கோத்தா பாரு நகரத்துடன் இணைக்கிறது. 

இந்த நெடுஞ்சாலை இரண்டு பகுதிகளைக் கொண்டுள்ளது; - கோத்தா பாரு – கோலா கிராய் சாலை (Kota Bharu–Kuala Krai Road); மற்றும் பெந்தோங் – கோலா லிப்பிஸ் சாலை (Bentong–Kuala Lipis Road); முழு நெடுஞ்சாலையும் கட்டி முடிக்க 99 ஆண்டுகள் ஆனது.

பொது

மலேசிய கூட்டரசு சாலை 8-இன் கிலோமீட்டர் '0' என்பது பகாங், பெந்தோங் நகரத்தில், கோலாலம்பூர் காராக் விரைவுச்சாலை -இன் (Exit 810) பரிமாற்றத்தில் தொடங்குகிறது. மலேசிய கூட்டரசு சாலை 9- உடன் இணைந்து, இந்தச் சாலை தித்திவாங்சா மலைத்தொடரின் கிழக்கு அடிவாரத்தின் வழியாகச் செல்கிறது.

கோலா லிப்பிஸ் நோக்கிச் செல்லும் இந்தச் சாலை, பின்னர் தகான் மலைத்தொடரின் மேற்கு அடிவாரத்தில் கோலா கிராய் நோக்கிச் செல்கிறது. இறுதியாக, கிளாந்தான் ஆற்றின் கிழக்குக் கரையில் அதன் வடக்கு முனையான கோத்தா பாரு வரை செல்கிறது.

போக்குவரத்து நெரிசல்

மலேசிய கூட்டரசு சாலை 8, அதன் கடுமையான போக்குவரத்து நெரிசலுக்கு பெயர்பெற்றது. குறிப்பாக, ஈகைத் திருநாள் காலங்களில், கோத்தா பாரு - கோலா கிராய் பிரிவில் மிகையான நெரிசலுக்கு உள்ளாகிறது. 

2014 ஈகைத் திருநாள் காலத்தில் கோலாலம்பூரிலிருந்து கோத்தா பாரு வரையிலான பயண நேரம், 16 மணிநேரத்தை தாண்டியதாகவும் அறியப் படுகிறது.

வரலாறு

மலேசிய கூட்டரசு சாலை 8-இன் ஒரு பகுதி 80-மைல் நீளம் கொண்ட கோலா குபு - கோலா லிப்பிஸ் நெடுஞ்சாலையின் ஒரு பகுதியாகும். அந்தப் பழைய நெடுஞ்சாலை பகாங் மாநிலத்தின் தொடக்கக் கால நெடுஞ்சாலையாகும், அந்தச் சாலை 1887-இல் மலேசிய பொதுப்பணித் துறையால் கட்டப்பட்டது.

பின்னர், 1915-இல் தெரானம் நகர் தொடங்கி பெந்தோங் வரை மேலும் ஒரு பகுதி கட்டப்பட்டது. 1958-இல் மேலும் இரண்டு துணை நெடுஞ்சாலைகள் கட்டப்பட்டன. 1986-ஆம் ஆண்டில் மலேசிய கூட்டரசு சாலை 8 முழுமையாக கட்டி முடிக்கப்பட்டது. இருப்பினும் அவ்வப்போது சீரமைப்புக் கட்டுமானங்கள் நடைபெற்று வருகின்றன.

மேலும் காண்க
 பெந்தோங்
 கோத்தா பாரு
 கோலா கிராய்
 காராக் நெடுஞ்சாலை
 தித்திவாங்சா மலைத்தொடர்

மேற்கோள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
கும்பல்கர் வனவிலங்கு காப்பகம்

கும்பல்கர் வனவிலங்கு காப்பகம் (Kumbhalgarh Wildlife Sanctuary) என்பது இந்தியாவில் இராசத்தான் மாநிலத்தில் ராஜ்சமந்து மாவட்டத்தில் அமைந்துள்ள ஒரு வனவிலங்கு சரணாலயம் ஆகும். கும்பல்கர்க் கோட்டையினைச் சுற்றி  பரப்பளவில் இந்த வனவிலங்கு காப்பகம் அமைந்துள்ளது. இக்காப்பகம் ஆரவல்லி மலைத் தொடருக்கு அப்பாலும் ராஜ்சமந்து, உதய்பூர், பாலி மாவட்டங்களில் சுமார்  வரையிலான உயரப் பகுதியில் அமைந்துள்ளது. இது in elevation. இது காதியர்-கிர் உலர் இலையுதிர் காடுகளின் ஒரு பகுதியாகும்.

புவியியல் 
கும்பல்கர் வனவிலங்கு காப்பகம் கும்பல்கரின் ஈர்க்கக்கூடிய வரலாற்றுக் கோட்டையின் பெயரைப் பெற்றது. வனவிலங்கு காப்பகம் இக்கோட்டையினைச் சுற்றி 224.890 கிமீ2 (87 சது மை) மையப் பகுதியினையும் 385.638 கிமீ2 (149 சது மை) தாங்கல் பகுதியையும் கொண்டுள்ளது. இது ஆரவல்லி மலைத்தொடரின் நான்கு மலை மற்றும் மலைத் தொடர்களை உள்ளடக்கியது. இவை கும்பல்கர் மலைத்தொடர், சத்ரி வீச்சு, தேசூரி மலைத்தொடர் மற்றும் போகடா மலைத்தொடர் ஆகும். இருபத்தி இரண்டு கிராமங்கள் இந்தக் காப்பகத்திற்குள் அமைந்துள்ளன. இக்காப்பக மண் பொதுவாக மெல்லியதாக இருக்கும். பெரும்பாலும் மணல், களிமண் அடிப்படை பாறைகள் முக்கியமாக ஆர்க்கியனிலிருந்து உருமாறிய பாறைகளைக் கொண்டவை. காப்பகத்தின் நிலப்பரப்பில் மலைகள், மலையடிவாரம், சமவெளி எனப் பிரிக்கலாம். சமவெளிப் பகுதிகள் பெரும்பாலும் விவசாய இடமாக ஒருங்கிணைக்கப்பட்டுள்ளன.

விலங்கினங்கள் 
கும்பல்கர் வனவிலங்கு சரணாலயத்தில் இந்திய ஓநாய், இந்தியச் சிறுத்தை, தேன் கரடி, வரிக் கழுதைப் புலி, பொன்னிறக் குள்ளநரி, காட்டுப்பூனை, கடமான், நீலான், நாற்கொம்பு மான், இந்தியச் சிறுமான் மற்றும் இந்தியக் குழிமுயல் ஆகியவை காணப்படுகின்றன. சிறுத்தை சரணாலயத்தில் உச்ச வேட்டையாடும் உயிரினமாக உள்ளது . கும்பால்கரில் உள்ள பறவைகளில் சாம்பல் காட்டுப்பறவைகளும் அடங்கும். நீர்நில வாழ் உயிரினங்களில் பொதுவான தேரை, இந்தியப் புதர்த் தவளையும்,  எலி பாம்பு, இந்திய நாகப்பாம்பு போன்ற ஊர்வனவையும் அடங்கும். கட்லா, மகசீர் போன்ற மீன் இனங்களும் அல்சியா, பன்வார் மற்றும் டானின் போன்ற முதுகெலும்பற்ற விலங்குகள் காணப்படுகின்றன.

மேலும் காண்க 

 வறண்ட வன ஆராய்ச்சி நிறுவனம் (ஏ. எஃப். ஆர். ஐ.) 
 இந்தியாவின் வனவிலங்குகள்

மேற்கோள்கள்

வெளி இணைப்புகள் 

 கும்பல்கர்
 கும்பல்கர் தகவல்

Coordinates on Wikidata
இராசத்தானிலுள்ள காட்டுயிர் காப்பகங்கள்
தீக் மாவட்டம்

தீக் மாவட்டம் (Deeg district), இந்தியாவின் இராஜஸ்தான் மாநிலத்தின் வடகிழக்கில் அமைந்த புதிய மாவட்டம். இதன் தலைமையிடம் தீக் நகரம் ஆகும். பரத்பூர் மாவட்டத்தின் 9  வருவாய் வட்டங்களைக் கொண்டு தீக் மாவட்டம் 7 ஆகஸ்டு 2023 அன்று நிறுவப்பட்டது. 

இதன் வடக்கில் அரியானா மாநிலம், கிழக்கில் உத்தரப் பிரதேசம் மாநிலம், தெற்கில் பரத்பூர் மாவட்டம், மேற்கில் அல்வர் மாவட்டம் அமைந்துள்ளது.

மாவட்ட நிர்வாகம்
தீக் மாவட்டம் 9 வருவாய் வட்டங்களாகப் பிரிக்கப்பட்டுள்ள்து.
 தீக் வட்டம்
 ஜனௌதர் வட்டம்
 கும்கெர் வட்டம்
 ராரா வட்டம்
 நகர் வட்டம்
 சிக்ரி வட்டம்
 காமன் வட்டம்
 ஜுர்கரா வட்டம்
 பகாடி வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, தீக் மாவட்டத்தின் மக்கள் தொகை 10,72,755. அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,63,199 (15.21%) மற்றும் 10,669 (0.99%) ஆக உள்ளனர்.இந்துக்கள் 66.02%, முஸ்லீம்கள் 31.90%, சீக்கியர்கள் 1.65% மற்றும் பிறர் 0.43% ஆக உள்ளனர்.இந்தி 52.86%,  பிரஜ் மொழி 31.65%, இராஜஸ்தானி மொழி 11.87%, உருது 1.62% பஞ்சாபி மொழி 1.55%  மற்றும்  பிற மொழிகள் 0.45% பேசுகின்றனர்.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

இராஜஸ்தான் மாவட்டங்கள்
கங்காபூர் மாவட்டம்

கங்காபூர் சிட்டி மாவட்டம் (Gangapur district)இந்தியாவின் இராஜஸ்தான் மாநிலத்தின் கரௌலி மாவட்டம் 
&  சவாய் மாதோபூர் மாவட்டப் பகுதிகளைக் கொண்டு 7 ஆகஸ்டு 2023 அன்று நிறுவப்பட்ட புதிய மாவட்டம் ஆகும்.இதன் தலைமையிட நகரம் கங்காபூர் நகரம் ஆகும். இது பரத்பூர் வருவாய் கோட்டத்தில் உள்ளது.

மாவட்ட நிர்வாகம்
கங்காபூர் சிட்டி மாவட்டம் 7  வருவாய் வட்டங்களாகப் பிரிக்கப்பட்டுள்ளது.
 கங்காபூர் சிட்டி தாலுகா
 தாலாவாடா தாலுகா
 வஜ்ஜீர்பூர் தாலுகா
 பாமன்வாஸ் தாலுகா
 தோடாபீம் தாலுகா
 நாடோடி  தாலுகா

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, இம்மாவட்டததின் மக்கள் தொகை 9,20,340 ஆகும். பாலின விகிதம் 1000 ஆண்களுக்கு 875 பெண்கள் வீதம் உள்ளனர். இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே 1,92,321 (20.90%) மற்றும் 2,26,406 (24.60%) ஆக உள்ளனர்.இந்துக்கள் 91.17%, இசுலாமியர் 8.36% மற்றும் பிறர் 00.47% ஆக உள்ளனர்.இந்தி மொழி & இராஜஸ்தானி மொழியை 97.67%, உருது மொழியை 1.61% மற்றும் பிற மொழிகளை 0.72% பேசுகின்றனர்.

இதனையும் காண்க
 கங்காபூர் நகரம் 
 இராஜஸ்தான் மாவட்டப் பட்டியல்

மேற்கோள்கள் 

இராஜஸ்தான் மாவட்டங்கள்
தோப்ச்சஞ்சி வனவிலங்கு காப்பகம்

தோப்ச்சஞ்சி வனவிலங்கு காப்பகம் (Topchanchi Wildlife Sanctuary) என்பது சார்க்கண்டின் தோப்ச்சஞ்சி நகருக்கு அருகில் அமைந்துள்ள 8.75 கி. மீ. பாதுகாக்கப்பட்ட பகுதி. இந்தச் சரணாலயம் தேசிய நெடுஞ்சாலை 2க்கு அருகில் அமைந்துள்ளது. இக்காப்பகத்தில் உள்ள நிலம் முக்கியமாக உலர்ந்த கலப்பு இலையுதிர் காடுகளுடன் வறண்ட தீபகற்ப சால் காடுகளைக் கொண்டுள்ளது.

தாவரங்களும் விலங்குகளும் 
வறண்ட தீபகற்ப சால் காடுகள் முக்கியமாகச் சால் மரங்களால் ஆனவை. இருப்பினும் மூங்கில் மற்றும் புல் போன்ற பிற தாவரங்கள் காடற்ற சமவெளிகளில் உள்ளன. இந்தச் சரணாலயத்தில் காணப்படும் பாலூட்டிகளில் சிறுத்தை, காட்டுப்பூனை, கேளையாடு, காட்டுப்பன்றி ஆகியவை அடங்கும்.

தோப்சஞ்சி ஏரி இப்பகுதியின் பன்முகத்தன்மையை அதிகரிக்கிறது, மேலும் புலம்பெயர்ந்த பறவைகள் குளிர்காலத்தில் நிறுத்தப்படுகின்றன.

படங்கள்

மேற்கோள்கள் 

சார்க்கண்டு காட்டுயிர் காப்பகங்கள்
Coordinates on Wikidata
பெங்களூர் நகர மண்டபம்

பெங்களூர் நகர மண்டபம் (Bangalore Town Hall) அல்லது சர் கே. பி. புட்டண்ணா செட்டி நகர மண்டபம் என்பது இந்தியாவின், கருநாடகத்தின், பெங்களூரில் உள்ள ஒரு பாரம்பரிய நகர மண்டபம் ஆகும். இதற்கு  பெங்களூர் நகர நகராட்சித் தலைவரும், வள்ளளுமான சர் கே. பி. புட்டண்ண செட்டியின் பெயர் இடப்பட்டது.

வரலாறு 
சர் மிர்சா இஸ்மாயிலால் வடிவமைக்கப்பட்ட இக்கட்டடமானது  யுவராஜா காந்தீரவ நரசிம்மராச உடையாரால்  திறந்து வைக்கப்பட்டது. இக்கட்டடத்திற்கான அடிக்கலை 6 மார்ச் 1933 அன்றுை  மகாராஜா கிருட்டிணராச உடையார் நாட்டினார். கட்டிடப் பணிகள் 11 செப்டம்பர் 1935 இல் நிறைவடைந்தது.

இரண்டு பக்கங்களிலும் ஒரே மாதிரியாக தசுக்கன் ஒழுங்கு தூண்களால் தங்கப்பட்டிருக்கும் நுழைவாயிலில், மண்டபத்திற்கு செல்லும் படிகளினுடன்  இந்த அமைப்பு கொண்டுள்ளது.

முறையற்ற கேட்பொலியியல் சிக்கல் காரணமாக, 1976 ஆம் ஆண்டில் ரூ .1, 000, 000  மதிப்பிலான  சீரமைப்பு பணிகளுக்கு முன்மொழியப்பட்டது. அந்தப் புனரமைப்பு பணிகள் தாமதமானதால் 1990 மார்ச்  வரை, கட்டடம்  மூடப்பட்டிருந்தது. அப்போது  ரூ. 6.5 மில்லியன் (தோராயமாக 371,400 அமெரிக்க டாலர்) செலவு செய்யபட்டது.

இக்கட்டடமானது இரண்டு தளங்களைக் கொண்டுள்ளது.  மொத்தக் கொள்ளளவு 1,038 இருக்கைகளாகும். புதுப்பிதலைத் தொடர்ந்து இருக்கை எண்ணிக்கை  810 ஆக குறைக்கப்பட்டது.

மேற்கோள்கள் 

 The Story of Town Hall

இந்தியாவில் உள்ள நகர மண்டபங்கள்
பெங்களூர் கட்டிடங்கள்
கோடர்மா காட்டுயிர் காப்பகம்

கோடர்மா காட்டுயிர் காப்பகம் (Koderma Wildlife Sanctuary) இந்தியாவின் சார்க்கண்டு மாநிலத்தில் உள்ள கோடர்மா மாவட்டத்தின் கோடர்மா துணைப்பிரிவில் கோடர்மா (சமூக மேம்பாட்டுத் தொகுதி)  வடக்குப் பகுதியில் அமைந்துள்ளது.

புவியியல்

அமைவிடம் 
கோடர்மா வனவிலங்கு சரணாலயம் 24°32′29′′N 85°34′34′′E/24.541328 °N 85.576184 °E எனும் ஆள்கூற்றில் அமைந்துள்ளது. பீகாரின் கயா மாவட்டத்தில் உள்ள கௌதம் புத்தா வனவிலங்கு காப்பகத்திற்கு அருகில் உள்ளது. இது 150.62 சதுர கிலோமீட்டர் சதுர மைல் பரப்பளவில் பரவியுள்ளது.

குறிப்பு: அருகிலுள்ள வரைபடத்தில் மாவட்டத்தில் உள்ள சில குறிப்பிடத்தக்க இடங்களைக் காணலாம். வரைபடத்தில் குறிக்கப்பட்டுள்ள அனைத்து இடங்களும் பெரிய முழுத் திரை வரைபடத்தில் இணைக்கப்பட்டுள்ளன.

சரணாலயம் 
கோடர்மா வனப் பிரிவில் 15062.77 ஹெக்டேர் பகுதி பாதுகாக்கப்பட்ட காடுகளாக உள்ளது. கோடர்மா மாவட்டத்தின் பாதுகாக்கப்பட்ட வனப்பகுதி வனவிலங்கு சரணாலயமாக அறிவிக்கப்பட்டு, வனவிலங்கு பிரிவின் நிர்வாக கட்டுப்பாட்டின் கீழ் உள்ளது. காடுகளில் உள்ள முக்கிய மரங்கள், சால், பிஜா, கமார், கைர், பலாஷ், சலாய், செமல், பைர், அர்ஜுன், கரம், சிரிசு, காஜ், கேண்ட், மகலான், மகுவா, கரஞ்ச், ரட்டி போன்றவை.

கோடர்மா வனவிலங்கு சரணாலயம் வறண்ட இலையுதிர் காடுகளின் மலைத்தொடர்களைக் கொண்டுள்ளது. இம்மலைத் தொடர் ஏராளமான சிற்றோடைகளைக் கொண்டுள்ளது. இங்குப் புலி, சிறுத்தை, கரடி, கடமான், கேளையாடு, நீலான், காட்டுப்பன்றி, மாபெரும் அணில், நரி, கழுதைப்புலி, மந்தி, முள்ளம்பன்றி போன்ற வனவிலங்குகளும் பல்வேறு பறவைகளும் ஊர்வன சிற்றினங்களும் உள்ளன.

துவாஜதாரி பகார், மேகதாரி மற்றும் தாராகட்டி ஆகிய இடங்களில் கண்காணிப்பு கோபுரங்கள் உள்ளன.

மேகதாரி வனத்தில் ஓர் ஓய்வு இல்லம் உள்ளது. உணவு மற்றும் தங்குமிடத்திற்கான பல்வேறு அரசு மற்றும் தனியார் வசதிகள் கோடர்மா பகுதியில் உள்ளன. 

விலங்குகளைப் பார்ப்பது தற்செயலானது மற்றும் கோடர்மா வனவிலங்கு சரணாலயம் ஒரு விலங்கியல் பூங்கா அல்ல. இது ஒரு பொழுது போக்கு இடமாகும். மது அருந்துதல் மற்றும் பொழுதுபோக்கு என்ற பெயரில் மகிழ்ச்சியாக இருப்பது ஆகியவை தடைசெய்யப்பட்டுள்ளது.

மேற்கோள்கள் 

கோடர்மா மாவட்டம்
சார்க்கண்டு காட்டுயிர் காப்பகங்கள்
Coordinates not on Wikidata
கௌதம புத்தா வனவிலங்கு காப்பகம்

கௌதம புத்தா காட்டுவிலங்கு காப்பகம் (Gautam Budha Wildlife Sanctuary-கௌதம புத்தர் என்றும் உச்சரிக்கப்படுகிறது) என்பது பீகார் மாநிலத்தின் கயா மாவட்டத்திலும், கிழக்கு-மத்திய இந்தியா சார்க்கண்டு மாநிலத்தின் கோடர்மா மாவட்டத்திலும் அமைந்துள்ள ஒரு வனவிலங்குக் காப்பகம் ஆகும்.

இந்தக் காப்பகம் 1976ஆம் ஆண்டில் நிறுவப்பட்டது. இது 259 சதுர கிலோமீட்டர் பரப்பளவைக் கொண்டுள்ளது. வனவிலங்கு புகலிடமாக மாறுவதற்கு முன்பு, இப்பகுதி ஒரு தனியார் வேட்டை காப்பகமாக இருந்தது.

கீழ் கங்கை சமவெளியின் ஈரமான இலையுதிர் காடுகள் மற்றும் சோட்டா நாக்பூர் உலர்ந்த இலையுதிர்கால காடுகளின் சுற்றுச்சூழல் பகுதிகளை இந்த காப்பகம் உள்ளடக்கியது. தாவர சமூகங்களில் வறண்ட மற்றும் ஈரமான சால் (சோரியா ரோபசுடா) காடுகள், பள்ளத்தாக்கு முள் காடு மற்றும் வெப்பமண்டல வறண்ட ஆற்றுக் காடுகள் அடங்கும்.

புலி, சிறுத்தை, ஓநாய், தேன் கரடி, புள்ளிமான், இந்தியச் சிறுமான் மற்றும் பல வகையான பறவைகள் இங்குக் காணப்படும் விலங்கினங்களில் அடங்கும்.

சரணாலயத்தில் ஓர் ஓய்வு இல்லம் உள்ளது. இந்த காப்பகம் கயா நகருக்குத் தென்கிழக்கே 65 கி. மீ. தொலைவில் உள்ளது. இங்கு ஒரு தொடருந்து நிலையமும் வானூர்தி நிலையமும் உள்ளது.

மேற்கோள்கள்

வெளி இணைப்புகள் 

 கௌதம புத்த வனவிலங்கு சரணாலயம்-ஜார்க்கண்ட் அரசு, இந்தியா

ஹசாரிபாக் மாவட்டம்
சார்க்கண்டு காட்டுயிர் காப்பகங்கள்
Coordinates on Wikidata
உலுத்விகைட்டு

உலுத்விகைட்டு (Ludwigite) என்பது Mg2FeBO5 என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். மக்னீசியம்-இரும்பு போரேட்டு கனிமம் என்று இது வகைப்படுத்தப்படுகிறது. 

பன்னாட்டு கனிமவியலாளர் சங்கம் உலுத்விகைட்டு கனிமத்தை Ldw என்ற குறியீட்டால் அடையாளப்படுத்துகிறது.

உலுத்விகைட்டு பொதுவாக மெக்னீசியன் இரும்பு கலந்த கரடுமுரடான் உருமாறிய பாறைகளிலும் பிற உயர் வெப்பநிலை தொடர்புள்ள உருமாற்ற படிவுகளிலும் காணப்படுகிறது. மேக்னடைட்டு, பார்சுடரைட்டு, கிளினோகூமைட்டு மற்றும் போரேட்டுகளான வான்செனைட்டு மற்றும் சைபெலைட்டு கனிமங்களுடன் இணைந்து காணப்படுகிறது. இரும்பு(II)-இரும்பு(III) போரேட்டு கனிம வான்செனைட்டுடன் உலுத்விகைட்டு ஒரு திண்ம கரைசல் தொடரை உருவாக்குகிறது.

முதன்முதலில் 1874 ஆம் ஆண்டில் தென்மேற்கு உருமேனியாவிலுள்ள காரசு-செவெரின் மாகாணம் ஓக்னா தி பியர் பகுதியிலும், பனாட்டு மலைத் தொடர்களிலும் கண்டறியப்பட்டது. வியன்னா பல்கலைக்கழகத்தில் பணிபுரிந்த ஆத்திரிய வேதியியலாளர் எர்னசுட்டு உலுத்விக்கு (1842-1915) நினைவாக கனிமத்திற்கு உலுத்விகைட்டு பெயரிடப்பட்டது.

மேற்கோள்கள்

மக்னீசியக் கனிமங்கள்
இரும்பு(III) கனிமங்கள்
போரேட்டு கனிமங்கள்
நேர்ச்சாய்சதுரக் கனிமங்கள்
கனிமங்கள்
பெண்டாசோலேட்டு

பெண்டாசோலேட்டு (Pentazolate) என்பது பெண்டசோல் சேர்மத்தின் எதிர்மின் அயனியான வளைய -N5− அயனியை கொண்டிருக்கும் சேர்மமாகும். 2017 ஆம் ஆண்டில்  ஆராய்ச்சியாளர்கள் முதல் உப்பைத் (N5)6(H3O)3(NH4)4Cl தயாரித்தனர். இவ்வுப்பு பெண்டாசோலேட்டு எதிர்மின் அயனியுடன் பதிலீடு செய்யப்பட்ட பீனைல்பெண்டசோல், மெட்டா-குளோரோபெராக்சிபென்சாயிக் அமிலம், இரும்பு(II) கிளைசினேட்டு ஆகிய பதிலீடுகளைக் கொண்டிருந்தது. உலோகம் மற்றும் உலோகம் அல்லாத பெண்டாசோலேட்டுகளின் தொடர் பின்னர் அவற்றின் வேலைக்கேற்ப தயாரிக்கப்பட்டது.

பெண்டாசோலேட்டுகளின் பட்டியல்

மேலும் காண்க
அசைடு
நைத்திரைடு

மேற்கோள்கள்

நைதரசன் சேர்மங்கள்
லாவலோங் வனவிலங்கு காப்பகம்

லாவலோங் வனவிலங்கு காப்பகம் (Lawalong Wildlife Sanctuary) இந்தியாவின் சார்க்கண்டு மாநிலத்தில் உள்ள சத்ரா மாவட்டத்தின் சத்ரா துணைப்பிரிவில் உள்ள லாவலோங் சிடி தொகுதியில் அமைந்துள்ளது.

வரலாறு 
லாவலோங் வனவிலங்கு காப்பகம் முன்பு இராம்கர் ராஜா மற்றும் அப்பகுதியில் உள்ள பிற நில உரிமையாளர்களின் கட்டுப்பாட்டில் இருந்தது. 1924இல் அரசின் கட்டுப்பாட்டில் வந்தது. 1947இல் இது ஒரு தனியார் பாதுகாக்கப்பட்ட காடாக மாறியது. 1953இல் பீகார் அரசிடம் இந்த உரிமை ஒப்படைக்கப்பட்டது. முந்தைய நாட்களில், இந்தக் காடுகளில் அதிக எண்ணிக்கையிலான வனவிலங்குகள் இருந்ததால் நாடு முழுவதிலுமிருந்து வேட்டைக்காரர்கள் ஈர்க்கப்பட்டனர். இந்தப் பகுதியின் உரிமையாளர்களில் ஒருவரான குண்டா தோட்டத்தில் அவ்வப்போது "சிகர்" எனும் வேட்டை நிகழ்ச்சியினைப் பெரிய அளவில் ஏற்பாடு செய்து வந்தார். இதைத் தொடர்ந்து, வனவிலங்கு பாதுகாப்புச் சட்டம் 1972-ன் கீழ் வேட்டையாடுவது முற்றிலும் தடை செய்யப்பட்டது. காப்பகப் பகுதியில் 64 கிராமங்கள் உள்ளன. மேலும் இந்தக் கிராமங்களின் மக்களுக்குச் சில உரிமைகள் மற்றும் சலுகைகள் கொடுக்கப்பட்டன. கால்நடைகளை மேய்த்தல், விறகு சேகரித்தல் இந்த உரிமைகளில் அடங்கும்.

புவியியல்

இடம் 
லாவலோங் வனவிலங்கு காப்பகம் 24°09′38′′N 84°39′27′′E/24.160652 °N 84.657478 °E எனும் ஆள்கூற்றில் அமைந்துள்ளது. இது 207 சதுர கிலோமீட்டர் (80 சதுர மைல்) பரப்பளவில் பரவியுள்ளது. இந்தக் காப்பகத்தின் தெற்கில் அமானத் ஆற்றாலும், மேற்கில் சாக்கோ ஆற்றாலும் வடகிழக்கில் லிலாஜன் ஆற்றாலும் சூழப்பட்டுள்ளது.

சத்ராவிற்கு சுமார் 35 கி. மீ. தொலைவில் லாவலோங் வனவிலங்கு காப்பகம் உள்ளது. கயா-ராஞ்சி மாநில நெடுஞ்சாலை லாவலோங் சரணாலயத்திற்குக் கிழக்குப் பகுதி அருகில் செல்கிறது. கயா-ராஞ்சி மாநில நெடுஞ்சாலையை இணைக்கும் ஒரு சாலை உள்ளது. இது லாவலோங் கிராம் வழியாகச் சரணாலயப் பகுதி வழியாகச் செல்கிறது. அசாரிபாக்-சிமாரியா-பாக்ரா மோர் பி. டபிள்யூ. டி. சாலை லாவலோங்கிற்குச் செல்கிறது, இங்கு லாவலோங் வனவிலங்கு சரணாலயத்தின் முகாம் அலுவலகம் அமைந்துள்ளது. லாவலோங் மற்றும் குந்தாவுக்கான பேருந்துகள் இந்தச் சாலைகளில் வழியே இயங்குகின்றன. இவை லுதிடி, பாக்ரா மோர் போன்ற முக்கிய இடங்களில் நிறுத்தப்படுகின்றன.

குறிப்பு: மேலுள்ள வரைபடம் மாவட்டத்தில் உள்ள சில குறிப்பிடத்தக்க இடங்களைக் காண்பிக்கின்றது. வரைபடத்தில் குறிக்கப்பட்டுள்ள அனைத்து இடங்களும் பெரிய முழு திரை வரைபடத்தில் இணைக்கப்பட்டுள்ளன.

காடுகள் 
காப்பகத்தில் உள்ள காடுகள் வடக்கு வெப்பமண்டல உலர் இலையுதிர் காடுகள் என வகைப்படுத்தப்பட்டுள்ளன. இக்காடுகள் இயற்கையில் பல்வேறு வகைகளைச் சேர்ந்தவை. விதானம் நல்ல உயரம் மற்றும் விட்டம் கொண்ட மரங்களுடன் மிதமான அளவில் நெருக்கமாக உள்ளது. சரணாலயம் முழுவதும் 'சால்' மரம் காணப்படுகிறது.

வனவிலங்குகள் 
காப்பகத்தில் உள்ள முக்கிய பாலூட்டி இனங்கள் செம்முக மந்தி, பொதுவான மந்தி, இந்திய யானை, கடமான், சிறுத்தை, புள்ளி மான், கேளையாடு, தேன் கரடி, காட்டுப் பூனை, பொதுவான கீரி, செந்நாய் முதலியன்.

பறவைகள்: பொதுவான கோழி, காடை, இருவாய்ச்சி, பிணந்தின்னிக் கழுகு.

தங்கல் 
லாவலோங்கில் ஒரு வன ஓய்வு இல்லம் உள்ளது. இது வன நிர்வாகிகள்/ஊழியர்கள் மற்றும் சுற்றுலாப் பயணிகளால் பயன்படுத்தப்படுகிறது.

மேற்கோள்கள் 

சத்ரா மாவட்டம்
சார்க்கண்டு காட்டுயிர் காப்பகங்கள்
Coordinates not on Wikidata
தீர்த்தன் வனவிலங்கு காப்பகம்

தீர்த்தன் வனவிலங்கு காப்பகம் (Tirthan Wildlife Sanctuary) இந்தியாவில் இமாச்சலப் பிரதேசத்தில் அமைந்துள்ளது. இது தீர்த்தன் ஆற்றின் கரையில் அமைந்துள்ளது. இந்த காப்பகத்தில் அடர்ந்த காடுகளும் இக்காடுகளில் பல்வேறு வகையான விலங்கினங்கள் உள்ளன. நிர்வாக செயல்திறன் மதிப்பீட்டின் படி தீர்த்தன் வனவிலங்கு காப்பகம் இந்தியாவின் சிறந்த நிர்வகிக்கப்பட்ட பாதுகாக்கப்பட்ட பகுதியாகத் தரவரிசைப்படுத்தப்பட்டுள்ளது.

அமைவிடம் 
தீர்த்தன் வனவிலங்கு காப்பகம் இமாச்சலப் பிரதேசத்தின் குலு மாவட்டத்தில் அமைந்துள்ளது. இது 6,112 எக்டேர் (15,100 ஏக்கர்) பரப்பளவைக் கொண்டுள்ளது. இந்தக் காப்பகம் பெரும் இமயமலை தேசியப் பூங்காவுடனும் இணைக்கப்பட்டுள்ளது. இது 2,100 மீட்டர் முதல் 4,900 மீட்டர் உயரத்தில் அமைந்துள்ளது. சிம்லா மற்றும் சண்டிகரிலிருந்து குல்லுவுக்கு நேரடிப் பேருந்துகள் மற்றும் வாடையுந்துகள் மூலம் தீர்த்தன் வனவிலங்கு சரணாலயத்தை அடையலாம்.

தாவரங்களும் விலங்குகளும் 
இந்தக் காப்பகம் உயரமான இடத்தில் அமைந்துள்ளது. பான் ஓக் காடு, கார்சு ஓக் காடு மற்றும் ஊசியிலைக் காடு போன்ற பல்வேறு வனப்பகுதிகளை இது கொண்டுள்ளது. பனிச்சிறுத்தை, கத்தூரி மான், குரைக்கும் மான், ஆசியப் பழுப்புக் கரடி மற்றும் காஷ்மீர் பறக்கும் அணில் போன்ற பிற முக்கியமான வனவிலங்குகளும் இங்கு உள்ளன. தீர்த்தன் வனவிலங்கு காப்பகம் இமயமலை வரையாடு பாதுகாப்பிற்கான சிறப்பிடமாகும்.

மேற்கோள்கள் 

இமாச்சலப் பிரதேச வனவிலங்கு காப்பகங்கள்
பந்த்லி வனவிலங்கு காப்பகம்

பந்த்லி வனவிலங்கு காப்பகம் (Bandli Wildlife Sanctuary) என்பது இந்தியா இமாச்சலப் பிரதேசத்தின் மண்டி மாவட்டத்தில் உள்ள ஒரு இயற்கை சரணாலயமாகும். இது சுந்தர் நகரத்திலிருந்து சுமார் ஏழு கிலோமீட்டர் தொலைவில் அமைந்துள்ளது. இந்தச் சரணாலயம் செரி காட் நீரோடையின் கிழக்கு மற்றும் தெற்குப் பக்கங்களில் நீண்டுள்ளது. "காட்" என்பது சரணாலயத்தின் தாவரங்கள் மற்றும் வனவிலங்குகளுக்கு அத்தியாவசிய நீர் ஆதாரங்களை வழங்கும் ஒரு நீரோடையைக் குறிக்கும் இமாச்சல மொழிச் சொல் ஆகும்.

இப்பகுதியில் செங்குத்தான சரிவுகள், புல்வெளிகள் மற்றும் பல்வேறு நீர்நிலைகள் உள்ளன. பந்த்லி வனவிலங்கு காப்பகம் பல்வேறு வகையான தாவர மற்றும் விலங்கு இனங்களின் வாழ்விடமாகும்.

விலங்கினங்கள் 
வனவிலங்கு சரணாலயத்திற்குள் எழுபது வெவ்வேறு பறவை இனங்கள் ஆவணப்படுத்தப்பட்டுள்ளன. குறிப்பிடத்தக்க வகையில், இந்தச் சரணாலயம் சீர் பகட்டுவண்ணக் கோழி (கேட்ரியசு வாலிச்சி) இனத்தை உலகளவில் பாதிக்கப்படக்கூடிய இனமாக வகைப்படுத்தியுள்ளது. மேற்கு இமயமலை தடைசெய்யப்பட்ட வரம்பில் உள்ள இனமாக வகைப்படுத்தி உள்ளது. இந்தச் சரணாலயம் கலிஜ் தேனீ (லோபுரா லுகோமெலனோசு) இந்திய மயில் (பாவோ கிறிச்சுடடசு) மற்றும் சிவப்பு காட்டுக் கோழி (கல்லசு கல்லசு) ஆகியவற்றின் பறவைகளின் ஆதார இடமாகவும் உள்ளது. இந்தச் சரணாலயத்தில் உள்ள பிற பறவை இனங்களில் இமயமலை சிட்டு, நீளவால் கீச்சான், நீலக்கழுத்துப் பச்சைக்குருவி, செவ்வலகு நீல மாக்பி ஆகியவை அடங்கும்.

பறவைகளின் பன்முகத்தன்மைக்குக் கூடுதலாக, இந்தச் சரணாலயம் பனிச் சிறுத்தை, கோரல், கேளையாடு, அனுமான் மந்தி, வங்காள நரி மற்றும் ஆசியக் கருப்பு கரடி உள்ளிட்ட பல்வேறு பாலூட்டிகளின் வாழ்விடமாகவும் செயல்படுகிறது.

ஒட்டுமொத்த சுற்றுச்சூழல் தாக்க மதிப்பீட்டின் சத்லஜ் வடிநிலம் மற்றும் அதன் துணை நதிகளில் உள்ள பத்து பகுதிகளில் பந்த்லி வனவிலங்கு சரணாலயம் ஒன்றாகும். இங்கு மீன்களைப் பாதுகாப்பதற்காக "நீர்த் திட்டம் இல்லா மண்டலமாக" பாதுகாக்கப்படுவதற்கு தகுதியானது.

கவலைகள் 
2010ஆம் ஆண்டில், சுந்தர் நகரில் உள்ள சிமெண்ட் ஆலைக்கு வழங்கப்பட்ட சுற்றுச்சூழல் அனுமதியை இமாச்சலப் பிரதேச உயர் நீதிமன்றம் இரத்து செய்தது. இருப்பினும், ஆகத்து 2014-இல் நடைபெற்ற தேசிய வனவிலங்கு வாரியத்தின் நிலைக்குழுக் கூட்டத்தின் போது, இமாச்சலப் பிரதேசத்தின் பாகாவில் ஒரு சிமென்ட் ஆலையை விரிவுபடுத்துவதற்கான முன்மொழிவு முன்வைக்கப்பட்டது. முன்மொழியப்பட்ட தளம் மஜதால் சரணாலயத்தின் எல்லையிலிருந்து 5.6 கி.மீ. தொலைவிலும், பந்த்லி சரணாலயத்திலிருந்து 9.9 கிமீ தொலைவிலுமானதாக இருந்தது. திட்டச் செலவினங்களில் 2% குறைப்பு முயற்சிகள் மற்றும் பாதுகாக்கப்பட்ட பகுதிக்குள் உள்ள வனவிலங்குகளின் பாதுகாப்பு மற்றும் மேற்பார்வை ஆகியவற்றிற்காக ஒதுக்கப்பட வேண்டும் என்ற நிபந்தனை முன்மொழிவுக்கு நிலைக்குழு ஒப்புதல் அளித்தது. 

பந்த்லி வனவிலங்கு சரணாலயத்திலும் அதைச் சுற்றியுள்ள சூழலிலும் தலையிடுவதைத் தவிர, இப்பகுதிகள் வேட்டையாடுதல், குறிப்பாகக் குளிர்காலத்தில், சிறுத்தை தாக்குதல்களிலிருந்தும் சவால்களை எதிர்கொள்கின்றன. சுந்தர் நகர் மற்றும் மண்டி ஆகிய அண்டை பகுதிகளில் சிறுத்தை தாக்குதல்கள் நடந்ததாகவும், அருகிலுள்ள முற்றங்கள் மற்றும் கல்லூரிகளில் சிறுத்தைகள் காணப்பட்டதாகவும் தகவல்கள் வந்துள்ளன.

மேற்கோள்கள் 

மண்டி மாவட்டம்
இமாச்சலப் பிரதேச வனவிலங்கு காப்பகங்கள்